CELEX: 32015D1204
Language: bg
Date: 2015-07-22 00:00:00
Title: Решение за изпълнение (ЕС) 2015/1204 на Комисията от 22 юли 2015 година за временна дерогация от правилата за произход, предвидени в приложение II към Регламент (ЕО) № 1528/2007, за да се вземе предвид специалната ситуация в Кения по отношение на филето от риба тон

23.7.2015   
            
            
               BG
            
            
               Официален вестник на Европейския съюз
            
            
               L 195/46
            
         РЕШЕНИЕ ЗА ИЗПЪЛНЕНИЕ (ЕС) 2015/1204 НА КОМИСИЯТА
   от 22 юли 2015 година
   за временна дерогация от правилата за произход, предвидени в приложение II към Регламент (ЕО) № 1528/2007, за да се вземе предвид специалната ситуация в Кения по отношение на филето от риба тон
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1528/2007 на Съвета от 20 декември 2007 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство (1), и по-специално член 36, параграф 1, буква а) от приложение II към него,
   като има предвид, че:
   
               (1)
            
            
               На 19 декември 2011 г. Комисията прие Решение за изпълнение 2011/861/ЕС (2), с което се предоставя временна дерогация от правилата за произход, предвидени в приложение II към Регламент (ЕО) № 1528/2007, за да се вземе предвид специалната ситуация в Кения по отношение на филето от риба тон. С Решение за изпълнение 2013/716/ЕС на Комисията (3) бе предоставено удължаване на срока на посочената временна дерогация до 30 септември 2014 г.
            
         
               (2)
            
            
               На 26 февруари 2015 г. Кения поиска нова дерогация за периода от 1 януари 2015 г. до 31 декември 2015 г. за 2 000 тона филе от риба тон. На 13 март 2015 г. Кения предостави допълнителна информация във връзка с искането си.
            
         
               (3)
            
            
               Съгласно предоставената от Кения информация уловът на сурова риба тон с произход е все още необичайно нисък, дори при отчитане на обичайните сезонни колебания, което е довело до спад в производството на филе от риба тон. Кения подчерта, че пиратството представлява допълнителен риск при снабдяването със сурова риба тон. Тази необичайна ситуация възпрепятства временно Кения да спазва правилата за произход, предвидени в приложение II към Регламент (ЕО) № 1528/2007.
            
         
               (4)
            
            
               Кения ще се ползва от автоматична дерогация от правилата за произход по отношение на филето от риба тон по позиция 1604 от ХС в съответствие с член 40, параграф 7 от Протокола за произход, приложен към Споразумението за икономическо партньорство ИАО — ЕС, когато посоченото споразумение влезе в сила или започне да се прилага временно.
            
         
               (5)
            
            
               В съответствие с член 4, параграф 2 от Регламент (ЕО) № 1528/2007 правилата за произход, определени в приложение II към посочения регламент, и дерогациите от тях ще бъдат заменени с правилата в Споразумението за икономическо партньорство ИАО—ЕС, чието влизане в сила или временно прилагане е предвидено за 2016 г. Като се има предвид, че цялостната ситуация, включително положението с ратификацията на Споразумението за икономическо партньорство ИАО — ЕС, ще бъде подложена на повторна оценка през 2016 г., дерогацията следва да се прилага до 31 декември 2015 г.
            
         
               (6)
            
            
               Предвид обема на въпросния внос евентуална временна дерогация от правилата за произход, предвидени в приложение II към Регламент (ЕО) № 1528/2007, не би причинила сериозна вреда на установеното производство в Съюза, ако бъдат спазени определени условия относно количествата, надзора и продължителността.
            
         
               (7)
            
            
               В съответствие с горепосоченото на Кения следва да се предостави дерогация по отношение на 2 000 тона филе от риба тон за период от една година.
            
         
               (8)
            
            
               С Регламент (ЕИО) № 2454/93 на Комисията (4) се определят правилата за управление на тарифните квоти. Посочените правила следва да се прилагат по отношение на управлението на количеството, за което се предоставя дерогация с настоящото решение.
            
         
               (9)
            
            
               С цел ефективен контрол на прилагането на дерогацията компетентните органи на Кения следва редовно да предоставят на Комисията данни за издадените сертификати за движение EUR.1.
            
         
               (10)
            
            
               С цел гарантиране на редовни доставки за Съюза на филе от риба тон от Кения и оптимално използване на квотата по дерогацията, както и ограничаване на евентуалното нарушаване на търговията след изтичането на предходната дерогация, следва да бъде предоставена нова дерогация с обратно действие, считано от 1 януари 2015 г.
            
         
               (11)
            
            
               Мерките, предвидени в настоящото решение, са в съответствие със становището на Комитета по Митническия кодекс,
            
         ПРИЕ НАСТОЯЩОТО РЕШЕНИЕ:
   Член 1
   Чрез дерогация от приложение II към Регламент (ЕО) № 1528/2007 и в съответствие с член 36, параграф 1, буква а) от посоченото приложение филето от риба тон по позиция 1604 от ХС, произведено от риба тон без произход по позиция 0303 от ХС, се счита за продукт с произход от Кения в съответствие с определените в настоящото решение условия.
   Член 2
   Предвидената в член 1 дерогация се прилага за посочените в приложението стоки и количества, които са декларирани за допускане за свободно обращение в Съюза от Кения, в периода от 1 януари 2015 г. до 31 декември 2015 г.
   Член 3
   Количествата, определени в приложението към настоящото решение, се управляват в съответствие с членове 308а, 308б и 308в от Регламент (ЕИО) № 2454/93.
   Член 4
   Митническите органи на Кения предприемат необходимите мерки за извършване на количествени проверки на износа на посочените в член 1 стоки.
   Преди края на месеца, следващ изтичането на всяко тримесечие, компетентните органи на Кения изпращат до Комисията тримесечна справка за количествата, за които са издадени сертификати за движение EUR.1 по силата на настоящото решение, както и серийните номера на тези сертификати.
   Член 5
   В клетка 7 от сертификатите за движение EUR.1, издадени за стоки, попадащи в обхвата на настоящото решение, трябва да се съдържа следното:
   
      „Derogation — Commission Implementing Decision 2015/…/EU“.
   
   Член 6
   Настоящото решение влиза в сила в деня на публикуването му.
   То се прилага от 1 януари 2015 г. до 31 декември 2015 г.
   
      Съставено в Брюксел на 22 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 348, 31.12.2007 г., стр. 1.
   
      (2)  Решение за изпълнение 2011/861/ЕС на Комисията от 19 декември 2011 г. за временна дерогация от правилата за произход, предвидени в приложение II към Регламент (ЕО) № 1528/2007 на Съвета, за да се вземе предвид специалната ситуация в Кения по отношение на филето от риба тон (ОВ L 338, 21.12.2011 г., стр. 61).
   
      (3)  Решение за изпълнение 2013/716/ЕС на Комисията от 4 декември 2013 г. за изменение на Решение за изпълнение 2011/861/ЕС за временна дерогация от правилата за произход, предвидени в приложение II към Регламент (ЕО) № 1528/2007 на Съвета, за да се вземе предвид специалната ситуация в Кения по отношение на филето от риба тон (ОВ L 326, 6.12.2013 г., стр. 45).
   
      (4)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1.)
   
      ПРИЛОЖЕНИЕ
      
                  Пореден номер
               
               
                  Код по КН
               
               
                  Описание на стоките
               
               
                  Период
               
               
                  Количества
               
            
                  09.1667
               
               
                  1604 14 36
               
               
                  Филе от риба тон
               
               
                  1.1.2015 г. — 31.12.2015 г.
               
               
                  2 000 тона